สวัสดีค่ะ หนูฝั่งเข็มคุมเนิดได้8เดือนแล้วค่ะ ช่วงแรกประจำเดือนมาเดือนละ2รอบมาเยอะ2เดือรค่ะ หลังจากนั้นก้อกระปิดกระปอยแต่ช่วงลูกได้7เดือนประจำเดือนหนูมาเยอะแล้วมาตั้งแต่วันที่1ตุลาคม62 จนวันนี้7 พฤษภาคมก้อยังมีเลือดออกมาไม่หยุด แบบนี้ควรทำยังไงดีค่ะ
สวัสดีค่ะ ผลข้างเคียงของยาฝังคุมกำเนิดนั้น ส่วนใหญ่มักทำให้เกิดเลือดออกกะปริดกะปรอย แต่จะมีปริมาณน้อยๆ แต่ในบางรายอาจทำให้มีประจำเดือนมาบ่อย หรือมีประจำเดือนมานาน มาปริมาณมากได้ แต่มักเกิดในช่วงแรก หลังจากนั้นเลือดมักจะออกน้อยลง และในบางรายประจำเดือนอาจขาดหายไปได้ดังนั้นการที่ประจำเดือนมาเดือนละ 2 ครั้งในช่วงแรก แล้วต่อมาออกแบบกะปริดกะปรอย แล้วได้ออกมาตลอดตั้งแต่ 1 ต.ค.-7 พ.ย.นี้ ก็น่าจะเกิดจากผลข้างเคียงของยาฝังคุมกำเนิดได้เช่นกัน หากเลือดยังคงไม่หยุดไหล แนะนำควรไปพบสูติ-นรีแพทย์ เพื่อตรวจว่าเกิดจากสาเหตุอื่นๆ อีกหรือไม่ เช่น มีการติดเชื้อในโพรงมดลูก หรือเป็นภาวะแทรกซ้อนจากการตั้งครรภ์ (แต่โอกาสที่จะตั้งครรภ์นั้นถือว่าน้อยอย่างยิ่ง) เป็นต้น หากไม่มีความผิดปกติใดๆ แพทย์ก็จะรักษาให้เลือดหยุดไหล โดยการให้ฮอร์โมนเอสโตรเจน หรือยาคุมกำเนิดชนิดที่เป็นฮอร์โมนรวมทานร่วมไปด้วย หรือให้ยาหยุดการไหลของเลือด เช่น tranexamic acid (กรดทรานเอกซามิก) หรืออาจพิจารณาถอดยาฝังคุมกำเนิดออกค่ะ